cyanic-selkie/wikianc huggingface dataset:
ประตูกั้นชานชาลา
เกาหลีใต้
ติดตั้งในรถไฟใต้ดินโซล สาย 2 ที่ สถานียงดู เป็นสถานีแรก ปัจจุบันกำลังติดตั้งให้เสร็จภายใน ค.ศ. 2018
แคว้นนอฟโกรอด
แคว้นนอฟโกรอด (Новгоро́дская о́бласть, Novgorodskaya oblast) เป็นหน่วยองค์ประกอบของสหพันธรัฐรัสเซีย (แคว้น) มีภูมิศาสตร์อยู่ในภูมิภาครัสเซียในโซนยุโรป และเป็นส่วนหนึ่งของเขตสหพันธ์ตะวันตกเฉียงเหนือ ครอบคลุมพื้นที่ 55,300 ตารางกิโลเมตร (21,400 ตารางไมล์) และมีประชากร 634,111 คน (2010) โดยที่เมืองเวลีคีนอฟโกรอดเป็นเป็นศูนย์กลางการบริหารของแคว้นนอฟโกรอด
เมืองที่เก่าแก่ที่สุดในรัสเซียบางแห่งทั้งเมืองเวลีคีนอฟโกรอดและสตารายารูสซา ตั้งอยู่ในแคว้นนอฟโกรอด สถานที่ทางประวัติศาสตร์ของเมืองเวลีคีนอฟโกรอดและบริเวณโดยรอบได้รับการขึ้นทะเบียนให้เป็นแหล่งมรดกโลกโดยองค์การยูเนสโก
เชือด-เชือดนิ่มนิ่ม
เชือด-เชือดนิ่มนิ่ม (Angel; ; หรือ Angels, Fighting Madam (USA), Iron Angels, Midnight Angels) ภาพยนตร์จีนฮ่องกง ที่ออกฉายในปี พ.ศ. 2530
เรื่องราว
เกี่ยวกับการค้าฝิ่นที่สามเหลี่ยมทองคำซึ่งการค้าฝิ่นนั้นผิดกฎหมาย ทางตำรวจสากลได้พยายามทำลายแต่แล้วผู้ที่อยู่เบื้องหลังนั้นก็คือ "หยางหลิน" (โอชิมา ยูการิ) ตัวการสำคัญ เธอเจ็บแค้นที่ตำรวจสากลได้เข้ามาทำลายฝิ่นครั้งนี้จึงได้ส่งมือสังหารออกไปจัดการกับทีมตำรวจสากล เมื่อทางกรมตำรวจทราบเรื่องเข้าจึงได้จ้างนักสืบเอกชนในนาม "นางฟ้า" หรือ "Angel" ซึ่งนำทีมโดย ตำรวจสากลหนุ่มลูกครึ่งจีน-อเมริกัน "อเล็กซ์" (ฟางจงซิ่น) ตามด้วยหัวหน้าทีมนางฟ้า "เดวิด" (เดวิด-เจียง) และ "ไซโจ้" (เคนจิ-ไซโจ้), "มูน" (หลี่ไซ่ฟ่ง) และ "อิเลน" (หลี่เส้าหลิง) ทั้งหมดได้กลับมารวมตัวกันอีกครั้งเพื่อร่วมกันสืบเรื่องราวว่าใครเป็นผู้บงการ "หยางหลิน" ไม่พอใจในการบริหารงานของพี่ใหญ่เธอจึงลงมือสังหารพี่ใหญ่แล้วขึ้นมานั่งเก้าอี้บอสส์แทน เมื่อแผนที่1 ไม่สำเร็จเธอจึงดำเนินการแผน2 นั่นคือ การปล้นทองคำสวิสจากธนาคารแห่งชาติฮ่องกง ทีม นามฟ้า ได้พยายามสืบหาแต่ก็ยังไร้ล่องรอยของแหล่งข้อมูล "อเล็กซ์" กับ "อิเลน" พลาดท่าถูกพวกของ "หยางหลิน" จับได้ขณะเข้าไปทำการสืบเรื่องแผน2 แต่ "อิเลน" ได้เอาตัวรอดมาได้ "อเล็กซ์" ถูกจับได้แต่ว่า "หยางหลิน" ต้องการใช้เขาเป็นเหยื่อล่อให้พวก นางฟ้า ออกมาปรากฏแต่ไม่สำเร็จ ทีม นางฟ้า ทำงานระดับมืออาชีพจึงนำทีมมาช่วย "อเล็กซ์" ออกไปได้แต่ว่าเขายังสงสัยแผนดังกล่าวอีกจึงหวนกลับไปหา "หยางหลิน" อย่างเปิดเผยจึนในที่สุดก็ถูกเธอจับทรมาน "อเล็กซ์" สู้เธอไม่ได้เพราะ "หยางหลิน" มีกังฟูเอาชนะเขาได้ "อเล็กซ์" ได้พยายามส่งข้อมูลมายึงองค์กรลับซึ่งเป็นที่ตั้งลับของทีม "นางฟ้า" จนในที่สุดทุกคนก็รู้ว่าแผน2 ที่ "หยางหลิน" วางไว้คืออะไร? "ไซโจ้" ได้ไปสืบเรื่องทองคำและติดเข้าไปกับรถขนทองพร้อมกับถูกกลบด้วยซีเมนต์ทำให้ขาดการติดต่อกับทีมงาน "มูน" กับ "อิเลน" เห็นว่า "ไซโจ้" หายไปก็คิดว่าถูก "หยางหลิน" จับตัวไปจึงได้ตามไปยังบริษัท ไดนิปปอน ของหล่อนเพื่อขอให้ปล่อยตัว "ไซโจ้" ออกมา*แต่ทว่าความมันส์ได้บังเกิดขึ้น..เมื่อ "หยางหลิน" ได้รู้ว่าพวกเธอคือหนึ่งในทีมงานของ "นางฟ้า" ที่เข้ามาทำลายแผนการทั้งหมด "หยางหลิน" โกรธแค้นมากจึงเกิดการต่อสู้ขึ้นระหว่าง "หยางหลิน" (โอชิมา ยูการิ) กับ "มูน" (หลี่ไซ่ฟ่ง) และ "อิเลน" (หลี่เส้าหลิน)..ในที่สุด "มูน" สามารถจัดการกับ "หยางหลิน" ได้แต่กว่าจะได้ก็เล่นเอาซะตัวเองสะบักสะบอมส่วน "อิเลน" ก็บาดเจ็บจากการที่ถูก "หยางหลิน" ทำร้ายเช่นกัน "ไซโจ้" รู้เรื่องของ "มูน" จึงตามที่บริษัท ไดนิปปอน พบเห็น "หยางหลิน" กำลังจะฆ่า "มูน" จึงใช้ปืนพกยิ่งเจาะเข้าที่กลางหน้าผากของ "หยางหลิน" จนตายสนิทจากนั้นก็พา "มูน"และ"อิเลน" ไปโรงพยาบาลเพื่อทำการรักษาตัวต่อไป
คีว ซากาโมโตะ
คีว ซากาโมโตะ หรือชื่อจริง ฮิซาชิ โอชิมะ  เกิดวันที่ 10 พฤศจิกายน พ.ศ. 2484 เสียชีวิตวันที่ 12 สิงหาคม พ.ศ. 2528 เป็นนักร้อง นักแสดงและพิธีกรรายการชาวญี่ปุ่น เป็นที่รู้จักในฐานะนักร้องเพลง "สุกียากี้" เป็นเพลงที่โด่งดังที่สุดใน พ.ศ. 2506 มียอดจำหน่ายที่ 13 ล้านแผ่น และติดอันดับ 1 ใน Billboard Hot 100 ในประเทศสหรัฐอเมริกาเป็นเวลาสี่สัปดาห์ในช่วงเดือนมิถุนายน พ.ศ. 2506
คีว ซากาโมโตะ ได้รับการขนานนามว่า เป็นนักร้องที่ประสบความสำเร็จมากที่สุดคนหนึ่งของประเทศญี่ปุ่น เขาได้รับการจัดอยู่ในอันดับที่ 18 ของนักดนตรี 100 คนที่ทรงอิทธิพลสูงสุดของประเทศญี่ปุ่น
ชีวิตส่วนตัว
คีว ซากาโมโตะ หรืออีกนามหนึ่งว่า ฮิซาชิ โอชิมะ เป็นนักร้องและนักแสดงชาวญี่ปุ่น เกิดเมื่อวันที่ 10 ธันวาคม พ.ศ. 2484 ที่เมืองคาวาซากิ จังหวัดคานางาวะ บิดาเป็นเจ้าหน้าที่ประมูลระวางบรรทุกสินค้าทางเรือชื่อฮิโรชิ ซากาโมโตะ และมารดา อิกุ โอชิมะ เขาเป็นลูกคนสุดท้องในจำนวนพี่น้องทั้งหมด 9 คน ชื่อเล่นของเขานั้นคือ Kyū ซึ่งแปลว่าเก้ามาจากคำอ่านตัวคันจิ Hisashi (九) อีกแบบหนึ่ง มารดาของเขามีลูกชายที่ติดมาจากการสมรสครั้งก่อน 2 คน และบิดาก็เช่นเดียวกัน มีทั้งลูกชายและลูกสาวรวม 6 คนอยู่แล้วก่อนที่ทั้งคู่จะแต่งงานและมีลูกสุดท้องที่เกิดจากพวกเขาทั้งคู่นั่นก็คือคีวนั่นเอง ในช่วงฤดูร้อนของปี 2487 เกิดเหตุโจมตีทางอากาศเหนือน่านฟ้าของโตเกียวและปริมณฑลรวมทั้งคาวาซากิด้วยนั้น มารดาจำต้องพาลูก ๆ รวมทั้งคีวอพยพหนีไปอาศัยอยู่ร่วมกับตายายของเขาในเมืองคาซามะ จังหวัดอิบารากิ พวกเขาย้ายกลับมาที่คาวาซากิในปี 2492 บริษัทที่บิดาของเขาทำงานถูกปิดโดยกองกำลังทหารอเมริกัน ทำให้บิดาและมารดาของเขาได้เปิดร้านอาหารในเมืองคาวาซากิในปี 2492 นั้นเอง ในปี 2499 ในขณะที่คีวได้ศึกษาอยู่ในระดับมัธยม บิดาและมารดาของคีวได้หย่าร้างกันเนื่องจากปัญหาบางอย่าง ทำให้มารดาของคีวเปลี่ยนนามสกุลของคีวจากซากาโมโตะเป็นโอชิมะ
ชีวิตในวัยรุ่น
เนื่องจากคีวชื่นชอบการร้องเพลงทำให้เขาได้เข้าร่วมวงดนตรีป็อปญี่ปุ่น "The Drifters" ในฐานะหางเสียง ในเดือนพฤษภาคม 2501 เขารู้สึกไม่มีความสุขเมื่ออยู่ในวง The Drifters ต่อมาเขาได้มีเรื่องชกต่อยกับสมาชิกในวง จึงทำให้เขาได้ลาออกจากวง The Drifters ในเดือนพฤศจิกายน 2501
บันทึกเสียงเพลงครั้งแรก
ในปี 2502 คีวได้เข้าร่วมวงดนตรีป็อปญี่ปุ่น "Danny Iida and Paradise King" ในฐานะนักร้องนำ ทำให้พวกเขาได้ปล่อยเพลง "Kanashiki rokujussai" ทำให้คีวเริ่มได้รับความนิยมมากขึ้นนำไปสู่การเซ็นสัญญาเข้ากับค่ายเพลง Toshiba Records company (EMI Music Japan ต่อมา) เขาจึงได้ลาออกจากวง "Danny Iida and Paradise King" มาเป็นนักร้องเดี่ยวในเดือนสิงหาคม 2503
นักร้องเดี่ยว
เปิดตัวอัลบั้มเดี่ยวที่มาพร้อมกับความประสบความสำเร็จที่สุดในชีวิตของคีว การที่คีวได้เซ็นสัญญากับค่ายเพลง Toshiba Records company (หรือต่อมาคือ EMI Music Japan) นั้นทำให้คีวประสบความสำเร็จกับเพลงที่เขาปล่อยออกมาทุกเพลง จึงทำให้คีวได้รับความนิยมจากแฟนเพลงของเขามากขึ้นเรื่อยๆ จนในปี 2505 คีวได้ปล่อยเพลงอูเอะ โอะ มูอิเตะ อารูโก หรือที่เป็นที่รู้จักกันว่าเพลงสุกียากี้ เขียนเพลงโดยโรกูซูเกะ เอ  และฮาจิได นากามูระ  ทำให้เพลงสุกียากี้ของเขาดังพลุแตกในเดือนมกราคม 2505 ต่อมาในปี 2506 เพลงของเขาติดอันดับ 1 ใน Billboard Hot 100 ในสหรัฐอเมริกา ทำให้ค่ายเพลง Pye Records ได้ซื้อลิขสิทธิ์เพลงของเขา ทำให้นักร้องในประเทศอื่น ๆ ได้คัดลอกทำนองมาทำเป็นเพลงของตัวเองจนโด่งดังมาหลายคน หลังจากนั้นเขาได้จัดคอนเสริต์ทัวร์รอบโลกที่กินเวลาตั้งแต่ช่วงฤดูร้อนของปี 2506 จนถึงช่วงปีใหม่ของปี 2507 ประเทศที่เขาไปเยือนคือสหรัฐอเมริกา (รวมถึงฮาวาย) เยอรมนีและสวีเดนในช่วงเวลาที่คีวได้อยู่ในสหรัฐอเมริกา คีวได้รับเชิญจากรายการในประเทศอเมริกามาเป็นแขกรับเชิญในรายการ เช่น The Steve Allen Show และ The Ed Sullivan Show เป็นต้น ซึ่งทำให้เขามีชื่อเสียงเป็นอย่างมาก จนทำให้คีวได้รับรางวัลแผ่นเสียงทองคำ (RIAA) ในวันที่ 15 พฤษภาคม 2507
ในกีฬาโอลิมปิกฤดูร้อนปี 2507 เขาได้รับเชิญมาในรายการของสวีเดน "Hylands Horna" ถ่ายทอดสดจากโตเกียว ในปี 2511 คีวและฮาจิไดได้ร้องเพลงในงานเทศกาลเพลงระดับชาติที่รีโอเดจาเนโร รัฐรีโอเดจาเนโร ประเทศบราซิล ในเพลง "Sayounara, sayounara"
ชีวิตครอบครัว
ในปี 2514 คีวได้สมรสกับยูกิโกะ คาชิวางิ นักแสดงชาวญี่ปุ่น และได้มีลูกสาวสองคนคือฮานาโกะ โอชิมะ  และไมโกะ โอชิมะ  ซึ่งทั้งคู่ต่อมาก็ได้เป็นนักร้องด้วยเช่นกัน
เสียชีวิต
ในวันที่ 12 สิงหาคม 2528 หลังจากที่คีวได้ปล่อยเพลงใหม่และกำลังได้รับความนิยม คีวกับผู้จัดการส่วนตัวของเขาได้เดินทางกับเจแปนแอร์ไลน์ เที่ยวบินที่ 123 เพื่อที่จะไปโอซากะ แต่เครื่องบินกลับประสบอุบัติเหตุทำให้คีวและผู้โดยสารรวม 520 คนเสียชีวิต (รอดชีวิตเพียง 4 คน) ในขณะที่คีวเสียชีวิตคีวกำลังได้รับความนิยมเป็นอย่างมาก ทำให้การเสียชีวิตของคีวได้รับการกล่าวถึงเป็นอย่างมาก
พิธีศพของคีวจัดในหมู่ญาติและเพื่อนที่บ้าน จนถึงวันที่ 9 กันยายน 2528 พิธีศพของคีวจัดอย่างเป็นทางการขึ้นที่วัดโซโจจิ (Zojoji) เขตมินาโตะ กรุงโตเกียว หลุมศพของคีวอยู่ที่วัดโชโกกุ (Chōkoku-ji) ในเขตมินาโตะ กรุงโตเกียว
กฎของแก๊ส
กฎของแก๊ส (Gas laws) พัฒนาขึ้นเมื่อปลายศตวรรษที่ 18 เมื่อนักวิทยาศาสตร์เริ่มตระหนักว่าสามารถหาความสัมพันธ์ระหว่างความดัน (P) ปริมาตร (V) และอุณหภูมิ (T) ของแก๊สตัวอย่าง ซึ่งจะเป็นค่าประมาณสำหรับแก๊สทั้งหมด สำหรับรายละเอียดของกฎข้างต้นและกฎอื่น ๆ จะได้อธิบายข้างล่างนี้
กฎของบอยล์
ในปี 1662 โรเบิร์ต บอยล์ (Robert Boyle) นักเคมีและนักฟิสิกส์ชาวอังกฤษ ศึกษาความสัมพันธ์ระหว่างปริมาตรและความดันของแก๊สที่มีปริมาณและอุณหภูมิคงตัว เขาสังเกตว่าปริมาตรของแก๊สที่มีมวลหนึ่ง ๆ แปรผกผันกับความดันของแก๊ส กฎของบอยล์ตีพิมพ์ในปี 1662 กล่าวว่า หากอุณหภูมิคงตัว ผลคูณของความดันและปริมาตรของแก๊สอุดมคติที่มีมวลหนึ่ง ๆ ในระบบปิดเป็นค่าคงตัวเสมอ สามารถยืนยันได้โดยการทดลองใช้เครื่องวัดความดันและภาชนะที่มีปริมาตรไม่คงตัว และยังหาได้จากทฤษฎีจลน์ของแก๊ซ เมื่อลดปริมาตรภาชนะที่มีจำนวนโมเลกุลที่แน่นอนอยู่ภายใน ทำให้โมเลกุลชนกับพื้นผิวของภาชนะมากขึ้นต่อหน่วยเวลา ส่งผลให้ความดันเพิ่มขึ้น
กฎของบอยล์เป็นดังต่อนี้"ปริมาตรของแก๊สที่มีมวลหนึ่ง ๆ แปรผกผันกับความดันเมื่ออุณหภูมิคงตัว"แสดงความสัมพันธ์ดังกล่าวได้ดังสมการ
หมายความว่า ปริมาตรแปรผกผันกับความดัน หรือ
หมายความว่า ความดันแปรผกผันกับปริมาตร หรือ
หมายความว่า ผลคูณของความดันและปริมาตรของแก๊สเท่ากับค่าคงตัว
ดังนั้น
เมื่อ
กฎของชาร์ล
กฎของชาร์ลค้นพบในปี 1787 โดยฌัก อาแล็กซ็องดร์ เซซาร์ ชาร์ล (Jacques Alexandre César Charles) นักวิทยาศาสตร์ชาวฝรั่งเศส กล่าวว่า แก๊สอุดมคติที่มีมวลหนึ่ง ๆ ในความดันคงตัว ปริมาตรจะแปรผันตรงกับอุณหภูมิสัมบูรณ์ของแก๊สนั้น ๆ ในระบบปิด กฎของชาร์ลเป็นดังต่อไปนี้"ปริมาตรของแก๊สที่มีมวลหนึ่ง ๆ ในความดันคงตัวจะแปรผันตรงกับอุณหภูมิ"แสดงความสัมพันธ์ดังกล่าวได้ดังสมการ หรือ ดังนั้น เมื่อ
กฎของแก-ลูว์ซัก
กฎของแก-ลูว์ซัก (บางครั้งเขียนว่ากฎของเก-ลัสแซกหรือกฎของเกย์ลูสแซก) ค้นพบโดยโฌแซ็ฟ หลุยส์ แก-ลูว์ซัก (Joseph Louis Gay-Lussac) นักฟิสิกส์และนักเคมีชาวฝรั่งเศสในปี 1808 กล่าวว่า แก๊สอุดมคติที่มีมวลหนึ่ง ๆ และมีปริมาตรคงตัว ความดันที่กระทำต่อภาชนะจะแปรผันตรงกับอุณหภูมิสัมบูรณ์
แสดงความสัมพันธ์ดังกล่าวได้ดังสมการ หรือ ดังนั้น เมื่อ
กฎของอโวกาโดร
กฎของอโวกาโดรสันนิษฐานว่าค้นพบเมื่อปี 1811 กล่าวว่า หากอุณหภูมิและความดันคงตัว ปริมาตรของแก็สอุดมคติจะแปรผันตรงกับจำนวนโมเลกุลของแก๊สในภาชนะ นำมาสู่ปริมาตรโมลาร์ของแก๊สที่ STP (273.1 K, 1 atm) ประมาณ 22.4 L
แสดงความสัมพันธ์ดังกล่าวได้ดังสมการ
หรือ
เมื่อ
กฎรวมแก๊สและกฎของแก๊สอุดมคติ
จากกฎทั้งสามกฎข้างต้น นำมารวมได้เป็นกฎรวมแก๊ส ซึ่งแสดงความสัมพันธ์ระหว่างความดัน ปริมาตร และอุณหภูมิ ของแก๊สที่มีมวล (ปริมาณ) คงตัว ดังสมการ หรือเขียนได้อีกแบบหนึ่งว่า อาศัยกฎของอาโวกาโดร สามารถเปลี่ยนกฎรวมแก๊สให้เป็นกฎของแก๊สอุดมคติหรือกฎแก๊สสมบูรณ์ ดังสมการ เมื่อ สูตรที่เหมือนกับกฎนี้คือ
เมื่อ
สมการเหล่านี้ใช้สำหรับแก๊สอุดมคติอยู่ในสภาวะที่สมมติขึ้นมา ซึ่งไม่ได้พิจารณาปรากฏการณ์ระหว่างโมเลกุล (ดูแก๊สจริง) กฎเหล่านี้จึงไม่สามารถอธิบายพฤติกรรมที่แท้จริงของแก๊สจริงได้ อย่างไรก็ตาม กฎของแก๊สอุดมคติเป็นการประมาณที่ดีสำหรับแก๊สส่วนมากภายใต้ความดันและอุณภูมิที่พอดี
กฎนี้ส่งผลกระทบที่สำคัญ ดังนี้
กฎการแพร่ของแกรห์ม
อัตราการแพร่ของโมเลกุลของแก๊สแปรผกผันกับรากที่สองของความหนาแน่นของแก๊ส ณ อุณหภูมิคงตัว นำมารวมกับกฎของอโวกาโดรเนื่องจากปริมาตรเท่ากันจะมีจำนวนโมเลกุลเท่ากัน นั่นคืออัตราการแพร่จะแปรผกผันกับรากที่สองของมวลโมเลกุล
เมื่อ
กฎความดันย่อยของดอลตัน
หากแก๊สแต่ละชนิดและแก๊สผสมอยู่ในอุณหภูมิและปริมาตรเดียวกัน ความดันของแก๊สผสมคือผลรวมของความดันย่อยของแก๊สแต่ละชนิด ดังนี้
เมื่อ
กฎความดันย่อยของแอมะแกต
หากแก๊สแต่ละชนิดและแก๊สผสมอยู่ในอุณหภูมิและความดันเดียวกัน ปริมาตรของแก๊สผสมคือผลรวมของปริมาตรย่อยของแต่ละส่วนประกอบ ดังนี้
เมื่อ
กฎของเฮนรี
หากอุณหภูมิคงที่ ปริมาณของแก๊สหนึ่ง ๆ ที่ละลายในของเหลวชนิดและปริมาตรหนึ่ง ๆ จะแปรผันตรงกับความดันย่อยของแก๊สในสภาวะสมดุลที่อยู่ในของเหลวนั้น
กฎของแก๊สจริง
คิดค้นในปี 1873 โดย Johannes Diderik van der Waals
ธัชชา พุ่มอ่อน
ธัชชา พุ่มอ่อน  (2 กรกฎาคม พ.ศ. 2529 - )  เป็นนักแสดงและนางแบบชาวไทย เข้าสู่วงการจากการถ่ายแบบ และถ่ายโฆษณาในวัยเด็ก นอกจากนี้ยังมีงานละคร ภาพยนตร์ต่างๆ เธอเป็นหนึ่งในสมาชิกวง "บั๊ก บันจี้" สังกัดจีเอ็มเอ็ม แกรมมี่
การศึกษา: จบการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) และสำเร็จการศึกษาระดับปริญญาตรีจาก มหาวิทยาลัยราชภัฏจันทรเกษม
วาฬสีน้ำเงิน
วาฬสีน้ำเงิน (Blue whale; ชื่อวิทยาศาสตร์: Balaenoptera musculus) เป็นวาฬบาลีน (Balaenopteridae) และถือเป็นสัตว์ที่มีขนาดใหญ่ที่สุดในโลก วาฬสีน้ำเงินขนาดโดยทั่วไปจะยาวประมาณ 30-34 เมตร แต่ถ้าขนาดเล็กจะมีความยาวน้อยกว่า 30 เมตร (วาฬสีน้ำเงินแคระ หรือ B. m. brevicauda) แต่ที่ใหญ่ที่สุดเท่าที่เคยค้นพบมีความยาว 60 เมตร ซึ่งเทียบได้กับความยาวของช้างในปัจจุบันจำนวนแปดเชือกมาต่อกันเรียงแถว(ช้างบางสายพันธุ์ในปัจจุบันสามารถยาวได้ถึง 7.4 เมตรหรือ 7.5 เมตร) น้ำหนักเมื่อโตเต็มที่ ประมาณ 100–200 ตัน เฉพาะลิ้นก็มีน้ำหนักเกือบเท่าช้างหนึ่งตัว หัวใจมีขนาดเท่ารถยนต์คันหนึ่ง และเส้นเลือดบางเส้นกว้างขนาดที่มนุษย์พอจะลงไปว่ายน้ำได้ และครีบหางก็มีขนาดกว้างกว่าปีกของเครื่องบินโดยสารขนาดเล็ก จัดเป็นสัตว์ที่มีขนาดใหญ่ที่สุดในโลกเท่าที่เคยมีมา มีขนาดใหญ่กว่าไดโนเสาร์ชนิดที่ใหญ่ที่สุดในโลก
อาศัยอยู่ในมหาสมุทรแปซิฟิกตอนใต้, แอตแลนติกและมหาสมุทรอินเดีย รวมถึงในมหาสมุทรแอนตาร์กติกด้วย และแม้จะมีขนาดร่างกายใหญ่โต แต่วาฬสีน้ำเงินก็มีรูปร่างเพรียวยาวเหมาะแก่การว่ายน้ำ จึงสามารถว่ายน้ำได้เร็วถึง 20 นอตต่อชั่วโมง
ลูกวาฬจะกินเฉพาะนมแม่ที่มีไขมันสูงถึงร้อยละ 40 มีน้ำหนักตัวเพิ่มขึ้นชั่วโมงละ 4 กิโลกรัม
กินเคยและแพลงก์ตอนเป็นอาหาร แต่ก็อาจจะกินสัตว์น้ำขนาดเล็กเช่น ปลาขนาดเล็กเข้าไปด้วย สามารถดำน้ำลงไปหาอาหารได้ลึกถึง 150 เมตร และปกติจะดำน้ำนาน 30 กว่านาที แต่มีบันทึกสูงสุดว่าดำได้นานถึง 50 นาที และพ่นน้ำได้สูงถึง 10 เมตร ทั้งนี้ วาฬสีน้ำเงินที่โตเต็มวัยเคยกินวันหนึ่งได้มากถึง 4 ตัน
อะโดบีซิสเต็มส์
ชื่อ Adobe มีที่มาจากลำธารอะโดบีซึ่งไหลผ่านบ้านของผู้ก่อตั้ง และคำว่า adobe เองในภาษาอังกฤษมีคำหมายถึงดินเหนียวที่ใช้ในงานศิลปะ
วาฬสีน้ำเงิน
วาฬสีน้ำเงินถูกล่าอย่างหนักเพื่อต้องการไขมันและน้ำมัน โดยเฉพาะในช่วง 70 ปีแรกของศตวรรษที่ 20 คาดว่ามีวาฬสีน้ำเงินราวเกิน 500,000 ตัวถูกฆ่าตาย ประชากรวาฬรอบเกาะเซาท์จอร์เจียในมหาสมุทรแอตแลนติกตอนใต้ถูกฆ่าแบบล้างบาง รวมทั้งพวกที่เคยหากินอยู่นอกชายฝั่งญี่ปุ่นด้วย ประชากรวาฬสีน้ำเงินบางกลุ่มลดจำนวนลงถึงร้อยละ 98 จนเข้าสู่สภาพของการเป็นสิ่งมีชีวิตใกล้สูญพันธุ์ กระทั่งถึงช่วงกลางทศวรรษ 1950 จึงได้มีการอนุรักษ์ขึ้นมาอย่างจริงจัง
อะโดบีซิสเต็มส์
โปรแกรมรุ่นต่าง ๆ
ข้อเด่นของ Adobe Photoshop Extended นี้ คือ การทำงานแบบ 3D ได้ และยังตกแต่งภาพ ในไฟล์ Movie ได้อีกด้วย
วาฬสีน้ำเงิน
นอกจากนี้แล้ว วาฬสีน้ำเงินยังเป็นสัตว์ที่ส่งเสียงร้องได้กว้างไกลที่สุดในโลกอีกด้วย โดยสามารถส่งได้ได้ดังถึง 1,500 กิโลเมตร ในลักษณะของคลื่นเสียงที่มีความหลากหลาย ซึ่งเชื่อกันว่าไม่ได้เป็นไปในการสื่อสารเพียงอย่างเดียว หากแต่ยังใช้การนำทางอีกด้วย
อะโดบีซิสเต็มส์
โปรแกรมรุ่นต่าง ๆ
คุณสมบัติเด่น Adobe Firework นี้ สามารถใช้งานร่วมการฟิกแบบ Vector อย่างมีประสิทธิภาพ และสร้างปุ่มคลิกได้อย่างรวดเร็ว ประหยัดเวลาในการเขียนคำสั่งอีกด้วย
ข้อเด่น Adobe Contribute คือ ความรวดเร็วในการแก้ไข ข้อความหรือเนื้อหา บนเว็บไซต์ ได้อย่างง่าย
แก๊งสามช่า
ประวัติ
การรวมตัวของแก๊งสามช่า เริ่มต้นขึ้นครั้งแรกเมื่อวันที่ '''4 มีนาคม พ.ศ. 2541 ซึ่งเป็นการออกอากาศครั้งแรกของรายการ ชิงร้อยชิงล้าน ชะชะช่า โดยแก๊งสามช่านั้น แรกสุดประกอบด้วย หม่ำ จ๊กมก, เท่ง เถิดเทิง และ หนู คลองเตย และในวันที่ 25 มีนาคม พ.ศ. 2541 หนู คลองเตย ได้ออกจากชิงร้อยชิงล้าน เนื่องจากปัญหาส่วนตัว เช่น ความไม่ตรงต่อเวลา รวมถึงข่าวยาเสพติด ส่งผลทำให้แก๊งสามช่ามีสมาชิกเหลือ 2 คน คือ หม่ำ และ เท่ง และพอในวันที่ 8 กันยายน พ.ศ. 2542''' โหน่ง ชะชะช่า ได้มาเป็นสมาชิกใหม่ของแก๊งสามช่า จากเดิมที่เป็นนักแสดงสมทบ หรือในบางเทปมารับหน้าที่แทน 1 ในสมาชิกแก๊งสามช่าที่ติดภารกิจ ไม่สามารถรับหน้าที่ได้ โดยจะรับหน้าที่แทนเท่ง เถิดเทิงเป็นส่วนใหญ่
ไชน่า ดอลส์
ไชน่า ดอลส์ (China Dolls; ; ) เป็นวงป๊อป, แดนซ์, ฮิปฮอป และอาร์แอนด์บี จากประเทศไทย ที่มีชื่อเสียงจากงานเพลง หมวยนี่คะ ในปี พ.ศ. 2542
ประวัติ
สมาชิกวงประกอบด้วย ไพลิน รัตนแสงเสถียร (อักษรจีนตัวย่อ: 陈冠桦; พินอิน: Chén Guānhuà) (เกิด 12 มิถุนายน พ.ศ. 2522) และ สุภัชญา ลัทธิโสภณกุล (อักษรจีนตัวย่อ: 李晓燕; พินอิน: Lǐ Xiǎoyàn) (เกิด 17 เมษายน พ.ศ. 2524) ; หรือรู้จักกันดีในชื่อ หว่าหวา และ เบลล์ ตามลำดับ ทั้งคู่ได้ออกผลงานแรกในปี พ.ศ. 2542 หลังจากนั้นได้แสดงในงาน Asia 2000 Music Festival ในเพลง "หมวยนี่คะ" พวกเธอร้องเพลงทั้งในภาษาไทย และภาษาจีนกลาง ซึ่งสร้างกระแสมาแรงทั้งในไต้หวัน มาเลเซีย กัมพูชา สิงคโปร์ และ จีน นอกจากนี้ ยังเป็นศิลปินที่เผยแพร่ภาษาไทยเช่นคำว่า สวัสดีค่ะ ในเพลงหมวยนี่คะ ในรูปแบบภาษาจีนด้วย
หลังยุติผลงานภายใต้ชื่อวงไชน่า ดอลส์ในไม่กี่ปี หว่าหวาได้หานักร้องคู่คนใหม่ เพราะเบลล์ไปทำงานในโรงเรียนสอนเต้นแล้ว หว่าหวากับนักร้องคู่คนใหม่ที่ชื่อ แดน จุ่น (Dan Chun) ได้ออกอัลบั้มใหม่ภายใต้สังกัด Warner Music Taiwan ใน พ.ศ. 2553
ใน พ.ศ. 2556 เบลล์กับหวาได้ร่วมร้องด้วยกันและเข้าร่วมคอนเสิร์ตรวมตัวใหม่ the Grammy Happy Face-Tival Reunion Concert ภายใต้สังกัต GMM Grammy
ใน พ.ศ. 2564 เบลล์กับหว่าหวาได้ออกซิงเกิ้ลพิเศษ "หนี่ห่าว หนี่ห่าว" โดยเป็นเพลงใหม่ในรอบ 16 ปีที่ทั้ง 2 คนได้ออกเพลงร่วมกัน โดยเพลงนี้เป็นเพลงพิเศษฉลองครบรอบ 22 ปีของ China Dolls
Z
Z (ตัวใหญ่:Z ตัวเล็ก:z) เป็นอักษรละตินลำดับที่ 26 และเป็นลำดับสุดท้าย
ชื่อเรียก
ตัวอักษรนี้มีที่มาจากอักษรกรีก ตัวอักษร ซีตา โดยชื่อเรียกจะใกล้เคียงกันยกเว้นในอังกฤษอเมริกัน
การอพยพครั้งใหญ่ของเอลฟ์
การอพยพครั้งใหญ่ หรือ การเดินทางครั้งใหญ่ ของพวกเอลฟ์ เป็นเหตุการณ์สำคัญในช่วงต้นของยุคสมัยในปกรณัมของ เจ. อาร์. อาร์. โทลคีน ว่าด้วยเรื่องของโลกอาร์ดาและมิดเดิลเอิร์ธ กล่าวคือ เป็นการเดินทางออกจากริมทะเลสาบคุยวิเอเนน อันเป็นสถานที่ที่พวกเขาตื่นขึ้นเป็นครั้งแรก แล้วมุ่งหน้าไปสู่วาลินอร์ ซึ่งเป็นจุดเริ่มต้นของวิวัฒนาการของเอลฟ์กลุ่มต่างๆ รวมถึงภาษาและวัฒนธรรมของชนชาติเหล่านั้น
เหตุการณ์นี้เกิดขึ้นหลังจากการสงครามครั้งใหญ่ระหว่างปวงเทพวาลาร์ กับจอมมารเมลคอร์ ทำให้โลกมิดเดิลเอิร์ธส่วนใหญ่ตกอยู่ในสภาพพังพินาศ ปวงเทพจึงมีดำริให้ชักชวนเหล่าเอลฟ์ไปอยู่ด้วยกันที่ทวีปอามัน อย่างไรก็ดี มีเอลฟ์จำนวนหนึ่งที่ไม่ยินดีเข้าร่วมการอพยพครั้งนี้ เอลฟ์กลุ่มนี้ต่อมาเรียกว่า ชาวอวาริ ซึ่งหมายถึง "ผู้ไม่เต็มใจ"
เทพโอโรเม เป็นผู้นำพาพวกเอลฟ์เดินทางไปสู่วาลินอร์ พระองค์พาพวกเขาเดินทางขึ้นไปทางเหนือของทะเลเฮลคาร์ ผ่านป่าใหญ่ไพศาล (ภายหลังคือป่าใหญ่กรีนวูด หรือ เมิร์ควู้ด) จนมาถึงแม่น้ำใหญ่อันดูอิน เอลฟ์ชาวเทเลริส่วนหนึ่งละทิ้งการเดินทางที่จุดนี้ ตั้งหลักปักฐานสร้างบ้านเรือนอยู่ในหุบเขาแห่งอันดูอิน เอลฟ์กลุ่มนี้ต่อมาเรียกว่า ชาวนันดอร์
เอลฟ์ที่เหลือเดินทางข้ามเทือกเขาฮิธายเกลียร์ไปได้ โดยข้ามช่องเขาที่ต่อมาเป็นที่ตั้งอาณาจักรริเวนเดลล์ เดินทางข้ามผ่านแผ่นดินกว้างใหญ่เอเรียดอร์ ตามเส้นทางถนนสายตะวันตก ข้ามเทือกเขาสีน้ำเงินหรือ เอเร็ดลูอิน เข้าไปสู่แผ่นดินเบเลริอันด์ อันเป็นแผ่นดินสุดท้ายทางฟากตะวันตกของมิดเดิลเอิร์ธ อยู่ริมมหาสมุทรใหญ่หรือทะเลเบเลกายร์
ที่แผ่นดินเบเลริอันด์นี้ เอลฟ์อีกจำนวนหนึ่งตกค้าง ตั้งถิ่นฐานขึ้นที่นี่ เนื่องจากมัวอยู่ติดตามหาธิงโกล ผู้นำของตน เอลฟ์กลุ่มนี้ต่อมาคือ ชาวซินดาร์
ชาววันยาร์และชาวโนลดอร์ รวมทั้งชาวเทเลริ อีกจำนวนหนึ่ง เดินทางข้ามทะเลเบเลกายร์ โดยขึ้นไปอยู่บนเกาะโทลเอเรสเซอา แล้วเทพอุลโม จึงเคลื่อนเกาะนั้นข้ามมหาสมุทรไป พวกวันยาร์และโนลดอร์เดินทางล่วงหน้าไปก่อน และได้ขึ้นฝั่งทวีปอามันจนหมดทุกคน แต่พวกเทเลริที่เดินทางข้ามไปทีหลัง ได้ร้องขอให้เทพอุลโมหยุดเกาะนั้นไว้ที่อ่าวเอลดามาร์ ด้วยเห็นแก่คำร้องขอของเทพออสเซ ชาวเทเลริกลุ่มนี้ตั้งถิ่นฐานอยู่บนเกาะโทลเอเรสเซอา ต่อมาภายหลังจึงได้ต่อเรือเดินทางไปจนถึงฝั่งทวีปอามันได้ และตั้งนครของพวกตนขึ้นที่ริมฝั่งเอลดามาร์ มีชื่อว่า อัลควาลอนเด
ผลจากการอพยพครั้งใหญ่ของเอลฟ์ครั้งนี้ จึงเป็นจุดเริ่มต้นของการแบ่งกลุ่มต่างๆ ของพวกเอลฟ์ ดังที่ปรากฏในเวลาต่อมา
ตลาดเฉพาะกลุ่ม
สินค้าทุกชนิดไม่ถือว่าเป็นตลาดเฉพาะกลุ่มได้ ตลาดเฉพาะกลุ่มมีความเฉพาะตัวอย่างสูง และมีจุดประสงค์เพื่อให้เป็นทางรอดต่อคู่แข่งจำนวนมากจากบริษัทยักษ์ใหญ๋หลาย ๆ เจ้า แม้แต่บริษัทใหญ่ ๆ ยังสร้างผลิตภัณฑ์ในตลาดเฉพาะกลุ่ม ตัวอย่างเช่น ฮิวเลตต์-แพคการ์ดมีเครื่องรวมทุกอย่างไว้ในเครื่องเดียวกัน ทั้งพิมพ์ สแกน แฟกซ์ เพื่อเจาะกลุ่มตลาดโฮมออฟฟิซ ขณะเดียวกันก็ได้แยกเป็นหลายเครื่องที่ใช้งานโดยเฉพาะในธุรกิจใหญ่ด้วย
อ่าวบิสเคย์
อ่าวบิสเคย์ (Bay of Biscay; Bizkaiko Golkoa; Golfo de Vizcaya; Golfe de Gascogne) เป็นอ่าวหนึ่งในมหาสมุทรแอตแลนติกเหนือ ตั้งอยู่ตามชายฝั่งตะวันตกของประเทศฝรั่งเศสตั้งแต่เมืองแบร็สต์ ลงไปทางใต้จนถึงพรมแดนประเทศสเปน และไปตามชายฝั่งทางเหนือของสเปน อ่าวนี้ตั้งชื่อตามจังหวัดบิสเคย์ในแคว้นประเทศบาสก์
ภูมิศาสตร์
ทางด้านใต้ของอ่าวยังมีอีกชื่อเรียกหนึ่งซึ่งเรียกโดยชาวสเปนว่า "ทะเลกันตาเบรีย" ตามชื่อแคว้นกันตาเบรีย แต่ชื่อนี้ไม่ได้ใช้กันทั่วไปในภาษาอังกฤษ ตั้งโดยชาวโรมันในศตวรรษที่ 1 ก่อนคริสต์ศักราชในชื่อ "ซีนุสกันตาโบรรุม" (มหาสมุทรของกันตาบรี)
เมืองหลัก
เมืองหลักใกล้ชายฝั่งอ่าวบิสเคย์ได้แก่:
การประชุมครั้งที่ 27 ของพรรคคอมมิวนิสต์แห่งสหภาพโซเวียต
การประชุมครั้งที่ 27 ของพรรคคอมมิวนิสต์แห่งสหภาพโซเวียต (XXVII съезд Коммунистической партии Советского Союза) จัดขึ้นในวันที่ 25 กุมภาพันธ์ – 6 มีนาคม ค.ศ. 1986 ที่อาคารรัฐสภาเครมลินกรุงมอสโก สหภาพโซเวียตเป็นการประชุมครั้งแรกที่จัดขึ่นโดยมีฮาอิล กอร์บาชอฟเลขาธิการพรรคคอมมิวนิสต์แห่งสหภาพโซเวียตคนใหม่การประชุมนี้เปลี่ยนรูปแบบใหม่ในรอบ 20 ปีที่เคยทำโดยเลโอนิด เบรจเนฟและเปลี่ยนแปลงแผน 5 ปี ที่เคยทำโดยนักการเมืองโซเวียตรุ่นก่อนหน้าคือมีฮาอิล ซุสลอฟ เลโอนิด เบรจเนฟ ยูรี อันโดรปอฟ ดมีตรี อุสตีนอฟ และคอนสตันติน เชียร์เนนโค
ในการประชุมครั้งนี้ได้ข้อสรุปดังนี้:
แก๊งสาวป่วน ก๊วนฟิตเนส?
แก๊งสาวป่วน ก๊วนฟิตเนส? เป็นการ์ตูนญี่ปุ่น เขียนเรื่องโดยยาบาโกะ ซานโดรวิช  วาดภาพโดย MAAM เผยแพร่ผ่านเว็บไซต์ Ura Sunday และแอปพลิเคชัน MangaONE ของสำนักพิมพ์โชงากูกังตั้งแต่ พ.ศ. 2559 และได้รับการตีพิมพ์เป็นหนังสือการ์ตูนรวมเล่ม 8 เล่ม ได้รับการดัดแปลงเป็นอนิเมะโดยสตูดิโอโดงาโกโบ ออกอากาศระหว่างวันที่ 3 กรกฎาคม พ.ศ. 2562 ถึงวันที่ 18 กันยายน พ.ศ. 2562
ในประเทศไทย แก๊งสาวป่วน ก๊วนฟิตเนส? ได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์
อนิเมะ
มีการประกาศดัดแปลงแก๊งสาวป่วน ก๊วนฟิตเนส?เป็นซีรีส์อนิเมะโทรทัศน์เมื่อวันที่ 15 มกราคม พ.ศ. 2562 อนิเมะผลิตโดยสตูดิโอ Doga Kobo และกำกับโดยมิตสึเอะ ยามาซากิ พร้อมด้วยฟูมิฮิโกะ ชิโมะเป็นผู้เขียนบท ไอ คิคุจิเป็นผู้ออกแบบตัวละคร และยูการิ ฮาชิโมโตะรับผิดชอบดนตรีประกอบ อนิเมะออกอากาศตั้งแต่วันที่ 3 กรกฎาคม พ.ศ. 2562 ถึงวันที่ 18 กันยายน พ.ศ. 2562 ทางช่อง AT-X, Tokyo MX, KBS, SUN และช่องอื่น ๆ เพลงเปิดของอนิเมะคือเพลง "Onegai Muscle" (お願いマッスル) ร้องโดย ไอ ฟัยรูซ และ ไคโตะ อิชิกาวะ และเพลงปิดคือเพลง "Macho A Name?" (マッチョアネーム？) ร้องโดยอิชิกาวะ อนิเมะออกอากาศทั้งหมด 12 ตอน
เทศบาลตำบลหลักห้า
เทศบาลตำบลหลักห้า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลยกกระบัตร ตำบลโรงเข้ ตำบลหนองสองห้อง และตำบลหนองบัวในอำเภอบ้านแพ้ว จังหวัดสมุทรสาคร เดิมมีฐานะเป็นสุขาภิบาลหลักห้าซึ่งจัดตั้งขึ้นใน พ.ศ. 2499 และเป็นสุขาภิบาลแห่งที่สี่ของจังหวัด ต่อมาใน พ.ศ. 2509 ได้ขยายเขตสุขาภิบาลโดยเพิ่มจากเดิมที่ครอบคลุมเพียงบางส่วนของตำบลยกกระบัตร ตำบลโรงเข้ และตำบลหนองสองห้อง (เขตด้านเหนือ 200 เมตรและเขตด้านล่าง 150 เมตรเลียบตามแนวคลองดำเนินสะดวก สุดเส้นเขตจังหวัดสมุทรสาคร–จังหวัดราชบุรี) ให้ครอบคลุมพื้นที่ทั้งหมดของตำบลยกกระบัตร ตำบลโรงเข้ ตำบลหนองสองห้องซึ่งเขตเทศบาลที่ยึดถืออยู่ในปัจจุบัน ใน พ.ศ. 2517 ทางราชการได้จัดตั้งตำบลหนองบัวขึ้นโดยแยกการปกครองบางส่วนจากตำบลหนองสองห้อง ทำให้สุขาภิบาลครอบคลุมพื้นที่ทั้งหมดของทั้งสี่ตำบล และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 41,884 คน
พื้นที่เทศบาลตำบลหลักห้าเป็นชุมชนที่อาศัยอยู่ในบริเวณหลักเขตที่ 5 ริมคลองดำเนินสะดวก ประชาชนที่อาศัยอยู่ในเขตนี้มักเรียกชื่อวัดหรือโรงเรียนตามชื่อเสาหลักเขตที่ปักอยู่ริมคลองดำเนินสะดวก ทางทิศตะวันตกของอำเภอบ้านแพ้ว ห่างจากที่ว่าการอำเภอประมาณ 10 กิโลเมตร ห่างจากศาลากลางจังหวัดสมุทรสาครประมาณ 30 กิโลเมตร และห่างจากกรุงเทพมหานครประมาณ 74 กิโลเมตร ตอนกลางของเขตเทศบาลมีคลองดำเนินสะดวกไหลผ่านเป็นแหล่งน้ำสำคัญและแบ่งเขตเทศบาลออกเป็นสองส่วน มีพื้นที่รับผิดชอบทั้งหมด 125.57 ตารางกิโลเมตรหรือคิดเป็นพื้นที่ประมาณ 78,481.25 ไร่ และเป็นเขตเทศบาลที่มีเนื้อที่มากที่สุดในจังหวัด
เสียงจากฆาตกร
เสียงจากฆาตกร (Voice of a Murderer; ฮันกึล: 그놈 목소리) เป็นภาพยนตร์เกาหลีที่สร้างมาจากเรื่องจริง ออกฉายในปี ค.ศ. 2007
เนื้อเรื่อง
ในเดือนมิถุนายน ค.ศ. 1991 ฮัน ซังอู ลูกชายวัย 9 ขวบ เพียงคนเดียวของ ฮัน จุงแบ ผู้ประกาศข่าวภาคค่ำทางโทรทัศน์ชื่อดัง ได้หายตัวไปจากสนามเด็กเล่นใกล้บ้านอย่างลึกลับ จากนั้น ผู้ลักพาตัวได้โทรศัพท์ติดต่อเข้ามาเพียงขอเงินค่าไถ่เป็นจำนวน 100,000 ดอลลาร์ จุงแบ ไม่ให้ โอ จีซุน ภรรยาของเขาแจ้งความแก่ตำรวจ ด้วยคิดว่าตนเองสามารถจัดการได้ แต่เมื่อผ่านไปหลายวัน ทั้งคู่ก็เริ่มตึงเครียด ในที่สุด จีซุน ก็โทรแจ้งตำรวจ ทางตำรวจได้ส่งนักสืบคิมเข้ามาตามติดกับจุงแบ โดยซ่อนตัวในกระโปรงหลังรถในลานจอดรถ มีหลายต่อหลายครั้งที่เกือบจะตัวตัวคนร้ายได้ แต่ก็คลาดไปทุกครั้ง ทั้ง ๆ ที่ทางตำรวจมีเครื่องมือทันสมัยในการตามตัว เบาะแสเดียวของคนร้าย คือ เสียงที่โทรเข้ามารบกวนจิตใจของทั้งคู่ ซึ่งก็ร้ายแรงขึ้นเรื่อย  ๆ
เมื่อเวลาผ่านไปจากวันเป็นสัปดาห์ จากสัปดาห์เป็นเดือน ความสัมพันธ์ของทั้งคู่ก็ระหองระแหง ทั้งคู่พาลไปหมด ไม่เว้นแม้แต่ตำรวจที่คอยติดตาม และความศรัทธาในพระเจ้าก็ลดถอยลง การโทรเข้ามาของคนร้ายก็ปั่นป่วนทั้งคู่ได้เรื่อย ๆ จนกระทั่งเพิ่มจำนวนเงินเป็น 200,000 ดอลลาร์ ในที่สุดคนร้ายก็ได้เงินลอยนวลไป โดยที่ทั้งคู่ไม่มีโอกาสได้ลูกชายคืนกลับมาอีกเลย
เบื้องหลัง
Voice of a Murderer เป็นภาพยนตร์ที่สร้างมาจากเรื่องจริงที่เกิดในปี ค.ศ. 1991 ของการหายตัวไปอย่างลึกลับของลูกชายเพียงคนเดียวของผู้ประกาศข่าวชื่อดังทางโทรทัศน์ภาคค่ำของเกาหลีใต้ ซึ่งเบาะแสเดียวของคนร้าย คือ เสียงที่โทรศัพท์เข้ามาในแต่ละครั้ง แม้จะได้ความร่วมมือจากทุกฝ่ายแล้ว แต่ก็ไม่มีใครหาได้เจอ จนในที่สุด 44 วันผ่านไป มีผู้พบศพของเด็กข้างแม่น้ำในโซล ผลการชันสูตรพบว่า เด็กขาดอากาศหายใจตั้งแต่วันที่สองที่หายไปแล้ว โดยที่ไม่สามารถจับคนร้ายได้เลย
ซึ่งคดีนี้ คนร้ายได้โทรศัพท์เข้ามาทั้งสิ้น 80 กว่าครั้ง เป็นเสียงของชายอายุราว 30 ปี พูดด้วยสำเนียงโซลชัดเจน และมีท่าทางของผู้มีการศึกษา จนถึงปี ค.ศ. 2006 คดีก็หมดอายุความ รวมตำรวจที่เข้ามาสืบสวนในคดีนี้รวมทั้งหมดแสนกว่านาย มีการสอบปากคำของผู้ต้องสงสัยถึงกว่า 400 ราย
เนโครโพลา เชิร์ตวามา ฟาชิสมา
เนโครโพลา เชิร์ตวามา ฟาชิสมา (บอสเนีย/เซอร์บ/โครแอต: Nekropola žrtvama fašizma) หรือ ป่าช้าใหญ่เหยื่อฟาสซิสต์ (Necropolis for the victims of Fascism) เป็นอนุสรณ์ในเมืองนอวี ทรัฟนิค ประเทศบอสเนียและเฮอร์เซโกวีนา เปิดทางการในปี 1975 เพื่อระลึกถึงเหยื่อ 700 รายที่ถูกประหารชีวิตที่จุดที่สร้างอนุสรณ์นี้ระหว่างสงครามโลกครั้งที่สอง ผลงานออกแบบโดย Bogdan Bogdanović อนุสรณ์ตั้งอยู่บนยอดเนินเขาชามิชาเบอร์ดอ และได้รับการขึ้นทะเบียนเป็นอนุสรณ์แห่งชาติของประเทศบอสเนียและเฮอร์เซโกวีนาในปี 2012
อนุสรณ์ประกอบไปด้วยองค์ประกอบเมกาลิธิก 12 ชิ้นแกะจากหิน Bihacite
เพนกวินกาลาปาโกส
เพนกวินกาลาปาโกส (Galápagos penguin; Spheniscus mendiculus) เป็นเพนกวินท้องถิ่นของหมู่เกาะกาลาปาโกส เป็นเพนกวินชนิดเดียวที่พบได้เหนือเส้นศูนย์สูตร น้ำเย็นของกระแสน้ำฮัมโบลต์และกระแสน้ำครอมเวลล์ทำให้เพนกวินชนิดนี้มีชีวิตอยู่ได้แม้จะอยู่ที่เส้นละติจูดเขตร้อน เพนกวินกาลาปาโกสเป็นหนึ่งในสกุลเพนกวินลาย ขณะที่สปีชีส์อื่นส่วนมากจะมีชีวิตอยู่แถบชายฝั่งของทวีปแอฟริกาและแผ่นดินใหญ่ของอเมริกาใต้
อาโลเดีย โกเชียงเฟียว
อาโลเดีย อัลมีรา อาร์ไรซา โกเชียงเฟียว (Alodia Almira Arraiza Gosiengfiao; เกิด 9 มีนาคม 1988) เป็นนักคอสเพลย์ นางแบบ นักร้อง และนักแสดงชาวฟิลิปปินส์
ชีวิตส่วนตัว
อาโลเดียเกิดและพำนักในนครเกซอน ประเทศฟิลิปปินส์ เธอมีเชื้อฟิลิปปินส์ จีน และสเปน เอ็ด โกเชียงเฟียว (Ed Gosiengfiao) บิดา เป็นจีนฟิลิปปินส์ ส่วนมารีกลอร์ อาร์ไรซา (Mariglor Arraiza) มารดา เป็นสเปนฟิลิปปินส์ อาโลเดียมีน้องสาวหนึ่งคน คือ แอชลีย์ โกเชียงเฟียว (Ashley Gosiengfiao)
อาโลเดียชื่นชอบศิลปะ สมัยนิยม การถ่ายภาพ เกมวีดิทัศน์ และการสะสมของเล่น ทั้งสามารถบรรเลงเปียโน เรียนระดับอนุบาลศึกษาจนประถมศึกษาปีที่ 2 ที่วิทยาลัยแอสซัมป์ชัน (Assumption College) จากนั้นจึงเรียนจนจบมัธยมศึกษาตอนปลายที่วิทยาลัยมีเรียม (Miriam College) และเรียนระดับอุดมศึกษาในสาขาออกแบบสารสนเทศที่มหาวิทยาลัยอาเตเนียวเดมะนิลา (Ateneo de Manila University) จนสำเร็จปริญญาตรีเมื่อปี 2009
คอสเพลย์
อาโลเดียเริ่มคอสเพลย์ในปี 2003 และเข้าประกวดคอสเพลย์หลายรายการในเขตมหานครมะนิลา คอสเพลย์ครั้งแรกเป็นนักพรตจากเกมแร็กนารอกออนไลน์ ต่อมาแต่งเป็นริกกุ (Rikku) ตัวละครจาก ไฟนอลแฟนตาซี X-2 เข้าประกวดเมื่อปี 2003 และชนะเป็นอันดับที่สาม จึงเริ่มเป็นที่สนใจ ทั้งได้ขึ้นปกนิตยสาร คัลเจอร์แครชคอมิกส์ (Culture Crash Comics) ฉบับที่ 14 ซึ่งเป็นนิตยสารมังงะในฟิลิปปินส์ นับแต่นั้น อาโลเดียจึงแต่งเป็นตัวละครหลายตัว เช่น ตัวละครจาก เค-อง! จีไอโจ แพราไดซ์คิส วิตช์เบลด และ อีวานเกเลียน และได้รับรางวัลอีกจำนวนมาก ฉะนั้น เธอจึงได้เป็นผู้ตัดสินในการประกวดคอสเพลย์มาตั้งแต่อายุสิบแปดปีด้วย
เพราะเข้าร่วมสังคมคอสเพลย์ในฟิลิปินส์อย่างสม่ำเสมอ อาโลเดียจึงได้รับเชิญไปงานคอสเพลย์นอกบ้านเกิดเมืองนอนหลายครั้ง ทั้งในฐานะผู้ร่วมงาน ผู้แสดงในงาน และผู้ตัดการในการแข่งขัน งานต่างประเทศครั้งแรกเป็นเทศกาลอนิเมะเอเชียที่สิงคโปร์ในเดือนพฤศจิกายน 2009 ที่ซึ่งเธอแต่งเป็นมะซะเนะ อะมะฮะ (Masane Amaha) จากเรื่อง วิตช์เบลด เพื่อเอารางวัลคอสเพลย์ระดับภูมิภาค แต่ไม่ได้
ธนาสิทธิ์ ศิริผลา
ธนาสิทธิ์ ศิริผลา (เกิดวันที่ 9 สิงหาคม 2538) เป็นนักฟุตบอลอาชีพชาวไทย ปัจจุบันเล่นให้กับสโมสรฟุตบอลการท่าเรือ ในไทยลีก ธนาสิทธิ์ได้รับฉายาจากแฟนบอลว่า เต๋าดิญโญ่ เนื่องจากมีความคล้ายคลึงกับ รอนัลดีนโย นักเตะชาวบราซิล
ชีวิตช่วงต้นและการศึกษา
ธนาสิทธิ์ ศิริผลา เป็นบุตรชายของนายไชยสิทธิ และนางบัวเรียน ศิริผลา เกิดเมื่อวันที่ 9 สิงหาคม พ.ศ. 2538 ที่ตำบลเขมราฐ อำเภอเขมราฐ จังหวัดอุบลราชธานี เข้ารับการศึกษาในชั้นประถมที่โรงเรียนเขมราฐบ้านใต้ ธนาสิทธิ์ชื่นชอบการเล่นฟุตบอลตั้งแต่เด็ก จนได้มีโอกาสเข้ามาศึกษาต่อที่กรุงเทพมหานคร ในชั้นประถมศึกษาปีที่ 5 ที่โรงเรียนเพ็ญสมิทธ์ จนจบชั้นมัธยมต้น
ธนาสิทธิ์เป็นนักกีฬาฟุตบอลของโรงเรียน โดยช่วงที่เขาเรียนอยู่ในชั้นมัธยมต้น เขาพาทีมฟุตบอลของโรงเรียนเพ็ญสมิทธ์ คว้าแชมป์ฟุตบอลระดับเยาวชนรายการ ไนกี้ พรีเมียร์คัพ 2010 และติดทีมนักเรียนไทย ไปแข่งขันรายการฟุตบอลนักเรียน ชิงแชมป์แห่งชาติเอเชีย 2010 รุ่นอายุไม่เกิน 15 ปี ที่สาธารณรัฐอินโดนีเซีย โดยสามารถคว้าแชมป์ได้สำเร็จ
สโมสรอาชีพ
ธนาสิทธิ์ เข้าสู่การเล่นฟุตบอลในระดับสโมสร ด้วยการเซ็นสัญญาเป็นนักฟุตบอลในศูนย์ฝึกเยาวชนของสโมสรบางกอกกล๊าส เมื่ออยู่ชั้น ม.3 และได้ลงเล่นให้ทีมชุดเยาวชนของบางกอกกล๊าส ในรายการเอฟเอ ยูธ คัพ 2011 ในขณะที่มีอายุเพียง 15 ปี
รังสิต
เดือน มกราคม พ.ศ. 2555 ธนาสิทธิ์ ได้รับโอกาสในการลงเล่นในทีมชุดใหญ่เป็นครั้งแรกเมื่อเขาถูกสโมสรบางกอกกล๊าสต้นสังกัด ส่งตัวไปให้กับสโมสรรังสิต ที่เป็นสโมสรพันธมิตรยืมตัวไปใช้งาน ในการแข่งขันฟุตบอลชิงถ้วยพระราชทาน ข.
ที่สโมสรรังสิต ธนาสิทธิ์ ศิริผลา ลงเล่นภายใต้การคุมทีมของอภิสิทธิ์ อิ่มอำไพ และได้ลงสนามในการเล่นระดับสโมสรเป็นครั้งแรกเมื่อวันที่ 9 มกราคม พ.ศ. 2555 ในการแข่งขันฟุตบอลชิงถ้วยพระราชทาน ข. นัดที่สโมสรรังสิต เอฟซี เสมอกับ สโมสรมหาวิทยาลัยธุรกิจบัณฑิตย์ 1-1 ที่สนามกีฬามาบตาพุด จังหวัดระยอง และยิงประตูแรกของตัวเองในฐานะนักฟุตบอลอาชีพได้ เมื่อวันที่ 13 มกราคม ในนัดที่ชนะ สโมสรฟุตบอลกรมสวัสดิการทหารบก 1-0
ธนาสิทธิ์ ลงเล่นให้สโมสรรังสิต 5 นัด ยิงได้ 3 ประตู และทำผลงานได้อย่างยอดเยี่ยม พาสโมสรคว้าแชมป์ ถ้วย ข. และได้เลื่อนชั้นขึ้นไปเล่นในลีกภูมิภาค ดิวิชั่น 2 กลุ่มกรุงเทพและปริมณฑล ได้สำเร็จ
บางกอกกล๊าส
หลังจากที่ได้แชมป์ฟุตบอลถ้วยพระราชทาน ข. กับสโมสรรังสิต ธนาสิทธิ์ ก็ได้เลื่อนขึ้นมาเล่นให้กับทีมชุดใหญ่ของสโมสรบางกอกกล๊าส ที่มีสุรชัย จตุรภัทรพงษ์เป็นผู้ฝึกสอน ในไทยพรีเมียร์ลีก ฤดูกาล 2555 โดยได้รับเสื้อหมายเลข 39
ด้วยวัยเพียง 16 ปี เขาได้รับโอกาสลงสนามให้บางกอกกล๊าสต้นสังกัดเป็นครั้งแรก เมื่อวันที่ 7 เมษายน พ.ศ. 2555 ในการแข่งขันไทยพรีเมียร์ลีกนัดที่เปิดบ้านเอาชนะสโมสรเพื่อนตำรวจ 2-0 ที่สนามลีโอ สเตเดียม โดยเขาถูกเปลี่ยนตัวลงมาเล่นแทนอาจายี ซามูเอล ในช่วง 15 นาทีสุดท้าย ก่อนหมดเวลา
ในฤดูกาลแรกกับทีมชุดใหญ่ของบางกอกกล๊าส ธนาสิทธิ์ ได้ลงเล่นในไทยพรีเมียร์ลีก 9 นัด โดยเป็นการถูกส่งลงสนามในฐานะตัวสำรองในครึ่งหลังทั้งหมด
ในฤดูกาล 2556 สโมสรเปลี่ยนแปลงผู้ฝึกสอนเป็นอนุรักษ์ ศรีเกิด และธนาสิทธิ์ ได้ลงเล่นเป็นตัวจริงให้กับสโมสรเป็นครั้งแรก เมื่อวันที่ 7 เมษายน พ.ศ. 2556 ในไทยพรีเมียร์ลีกนัดที่พบกับสโมสรสมุทรสงคราม ที่สนามกีฬากลางจังหวัดสมุทรสงคราม และสามารถโชว์ฟอร์มได้อย่างโดดเด่น ทั้งการใช้ความเร็วและการเลี้ยงบอลหลอกกองหลังฝั่งตรงข้าม ในนัดดังกล่าวเขาสามารถลากบอลหนีกองหลังของสมุทรสงครามแล้วจ่ายให้ชาตรี ฉิมทะเล ยิงประตูให้สโมสรบุกมาขึ้นนำ 1-0 ก่อนจะจบลงที่ผลเสมอ 1-1
ในฤดูกาล 2558 ธนาสิทธิ์ ลงเล่นภายใต้การคุมทีมของริการ์โด โรดริเกส กุนซือชาวสเปน ด้วยผลงานที่โดดเด่นในทีมชาติชุดเยาวชน 19 ปี ทำให้เขากลายเป็นผู้เล่นตัวจริงของทีมและสามารถยิงประตูได้ตั้งแต่นัดแรกของฤดูกาล โดยเขายิง 1 ประตูช่วยให้บางกอกกล๊าส บุกมาชนะเชียงราย ยูไนเต็ด 2-1 ถึงสนามยูไนเต็ดสเตเดียม เมื่อวันที่ 22 กุมภาพันธ์ และก้าวขึ้นไปเล่นให้ทีมชาติชุดอายุไม่เกิน 23 ปี ในการแข่งขันฟุตบอลชิงแชมป์แห่งชาติเอเชีย รุ่นอายุไม่เกิน 23 ปี และคัดเลือกโอลิมปิก
การท่าเรือ
วันที่ 27 ตุลาคม พ.ศ. 2564 การแข่งขันช้าง เอฟเอคัพ 2564–65 รอบ 64 ทีมสุดท้าย ธนาสิทธิ์ทำ 4 ประตูช่วยให้ต้นสังกัดอย่างการท่าเรือบุกไปเอาชนะเอ็มบีเอฟ อัมพวา 1–22 นับเป็นสถิติชนะขาดลอยที่สุดของสโมสรและรายการ
ทีมชาติไทย
จากนั้นธนาสิทธิ์ ติดทีมชาติไทยในรุ่นอายุไม่เกิน 19 ปี ไปแข่งขันในรายการฟุตบอลชิงแชมป์แห่งชาติเอเชีย รุ่นอายุไม่เกิน 19 ปี ที่สาธารณรัฐแห่งสหภาพเมียนมาร์ โดยในรอบแบ่งกลุ่มเขาสามารถยิงประตูให้ทีมชาติไทย ชุด U-19 พลิกเอาชนะทีมชาติอิหร่าน ชุด U-19 ไป 2-1 และพาทีมเข้าถึงรอบ 8 ทีมสุดท้ายก่อนจะตกรอบในที่สุด
บิลลี เรย์ ไซรัส
บิลลี เรย์ ไซรัส (Billy Ray Cyrus) เกิดเมื่อวันที่ 25 สิงหาคม ค.ศ. 1961 เป็นนักร้องเพลงคันทรีชาวอเมริกัน นักแต่งเพลง นักแสดง เป็นที่รู้จักที่สุดในผลงานซิงเกิล "Achy Breaky Heart" ไซรัสมียอดขายอัลบั้มหลายแผ่นเสียงทองคำขาว มีซิงเกิลติดท็อป 10 บนชาร์ตยูเอสบิลบอร์ดฮอตคันทรีซองส์ อยู่ 8 ซิงเกิล อัลบั้มที่ประสบความสำเร็จที่สุดของเขาคือ ผลงานอัลบั้มเปิดตัว Some Gave All ที่มียอดขาย 9 แผ่นเสียงทองคำขาว ในสหรัฐอเมริกา และถือเป็นอัลบั้มเปิดตัวที่อันดับ 1 ยาวนานที่สุดบนบิลบอร์ด 200 (อันดับ 1 ยาวนาน 17 สัปดาห์ติดต่อกัน) และยังเป็นอัลบั้มติดอันดับ 1 ติดต่อกันยาวนานที่สุดจากการสำรวจของยุคซาวด์สแกน อัลบั้มติดอยู่บนท็อป 10 นาน 43 สัปดาห์ ซึ่งจำนวนสัปดาห์เป็นรองเพียงอัลบั้ม Ropin' The Wind ของการ์ธ บรูกส์ อัลบั้มมียอดขาย 20 ล้านชุดทั่วโลก ถือเป็นอัลบั้มเปิดตัวที่ขายดีที่สุดตลอดกาลของศิลปินเดี่ยว Some Gave All ยังเป็นอัลบั้มขายดีที่สุดประจำปี 1992 ด้วยยอดขาย 4,832,000 ชุดและยังเป็นอัลบั้มคันทรีเพลงสุดท้ายที่เป็นอัลบั้มขายดีที่สุดประจำปี  ในการเป็นนักร้องไซรัสออกซิงเกิลติดชาร์ต 29 ซิงเกิล และมี 15 ซิงเกิลติดท็อป 40
ตั้งแต่ปี 2001-2004 ไซรัสมีผลงานแสดงทางรายการโทรทัศน์ Doc มีเนื้อหาเกี่ยวกับหมอชนบทที่ย้ายจากมอนแทนามายังนครนิวยอร์ก ในปลายปี 2005 เขาเริ่มร่วมแสดงในซีรีส์ทางช่องดิสนีย์เรื่อง Hannah Montana ร่วมกับลูกสาวของเขา ไมลีย์ ไซรัส ออกอากาศยาวนาน 3 ฤดูกาล
อ้างอิง
1961
ห้องสมุดเนียลสัน เฮส์
ห้องสมุดเนียลสัน เฮส์ (Neilson Hays Library) จดทะเบียนขึ้นเป็นสมาคมห้องสมุด เมื่อวันที่ 25 มกราคม พ.ศ. 2412 โดยสมาชิกสมาคมสตรี (The Ladies’ Bazaar Association) ซึ่งสมาชิกเป็นสุภาพสตรีชาวต่างชาติที่อาศัยอยู่ในกรุงเทพ โดยนำรายได้จากการขายของของสมาคมสตรีนำมาจัดตั้งสมาคมห้องสมุดสตรีกรุงเทพ (The Bangkok Ladies' Library Association) ขึ้นเพื่อให้บริการแก่ชาวต่างชาติที่อาศัยอยู่ในกรุงเทพโดยมีข้อบังคับของสมาคมที่ให้การบริหารงานนั้นต้องประกอบไปด้วยกรรมการสมาคมที่เป็นสตรีจำนวนไม่เกิน 12 คน
นายกสมาคมคนแรกซึ่งเป็นผู้ก่อตั้งก็คือซาราห์ บรัคลีย์ แบรดลีย์ (Sarah Blachley Bradley) ซึ่งเป็นภรรยาของหมอบรัดเลย์ (Dr.Dan Beech Bradley)
ในปี พ.ศ. 2454 ได้เปลี่ยนชื่อจาก สมาคมห้องสมุดสตรีกรุงเทพ เป็น สมาคมห้องสมุดกรุงเทพ
ส่วนชื่อปัจจุบันของห้องสมุด คือ ห้องสมุดเนียลสัน เฮส์ นั้นมาจากชื่อของนางเจนนี เนียลสัน เฮส์ (Jennie Neilson Hays) ซึ่งชื่อเดิมของนางคือ เจนนีย์ เนียลสัน  เป็นชาวเดนมาร์ก  ครอบครัวได้อพยพไปอยู่อเมริกาต่อมาได้เดินทางเข้ามาเป็นมิชชั่นนารีในประเทศไทยในปี พ.ศ. 2427 และได้พบกับหมอโธมัส เฮย์เวิร์ด เฮส์ (Thomas Heyward Hays) ซึ่งเดินทางเข้ามาในประเทศไทยในปี พ.ศ. 2429 และทั้งคู่ได้แต่งงานกันในปี พ.ศ. 2430
ต่อมานางเนียลสัน เฮส์ ได้เข้ามาทำงานให้กับสมาคมห้องสมุดตั้งแต่ปี พ.ศ. 2438 ตลอดเวลาเธออุทิศตัวและเวลาเพื่อทำกิจกรรมมากมายเพื่อให้ห้องสมุดสามารถดำเนินกิจการต่อไปได้ เธอทำงานให้กับห้องสมุดเป็นเวลาถึง 25 ปี และเธอได้เสียชีวิตด้วยโรคอหิวาตกโรคในเดือนเมษายน พ.ศ. 2463
ตั้งแต่จัดตั้งขึ้นเป็นสมาคมห้องสมุดในปี พ.ศ. 2414 เป็นต้นมาห้องสมุดไม่มีสถานที่ทำการถาวรย้ายไปตามที่ที่จะได้รับอนุเคราะห์จากสมาชิกและผู้ให้การสนับสนุนอยู่ตลอดเวลา หลังจากนางเฮส์ได้เสียชีวิตลงในปี พ.ศ. 2463 ด้วยความรักที่เธอมีต่อห้องสมุด คุณหมอเฮส์ ผู้เป็นสามีจึงได้สร้างอาคารถาวรและซื้อที่ดินริมถนนสุรวงศ์เพื่อยกให้เป็นของห้องสมุดและเป็นที่ระลึกถึงภรรยาของท่าน ดังนั้นสมาคมห้องสมุดกรุงเทพ (The Bangkok Library Association) จึงได้เปลี่ยนชื่อเป็น "ห้องสมุดเนียลสัน เฮส์" พร้อมกับอาคารใหม่ที่สร้างเสร็จเริ่มเปิดทำการในเดือนมิถุนายน พ.ศ. 2465 โดยสถานที่ตั้งนั้นอยู่ที่ เลขที่ 195 ถนนสุรวงศ์ แขวงสุริยวงศ์ เขตบางรัก กรุงเทพมหานคร และปัจจุบันห้องสมุดก็ยังเปิดให้บริการอยู่
อาคารแห่งนี้ออกแบบโดยสถาปนิกชาวอิตาเลียนชื่อมารีโอ ตามัญโญ (Mario Tamagno) และสถาปนิกผู้ช่วยโจวันนี แกร์เรโอ (Giovanni Gerreo) ลักษณะอาคารเป็นรูปแบบนีโอคลาสสิค โดยผังอาคารเป็นรูปตัว H ทางเข้าเป็นห้องทรงกลมหลังคาทางเข้าเป็นโดม ซึ่งปัจจุบันทางเข้าเดิมได้ปิดและปรับปรุงให้ใช้เป็นห้องแสดงนิทรรศการแสดงผลงานศิลปะโดยใช้ห้องนี้ชื่อว่า Rotunda Gallery ส่วนทางเข้าย้ายไปอยู่ด้านข้างแทน
อาคารห้องสมุดเนียลสัน เฮส์ได้รับรางวัลอนุรักษ์ดีเด่น ปี 2525 ของสมาคมสถาปนิกสยามในพระบรมราชูปถัมภ์
เอ็มทีวีมูวีแอนด์ทีวีอะวอดส์
เอ็มทีวีมูวีแอนด์ทีวีอะวอดส์ (MTV Movie & TV Awards) เป็นงานแจกรางวัลภาพยนตร์และนักแสดงที่จัดขึ้นประจำปีโดยเอ็มทีวีเริ่มจัดขึ้นครั้งแรกในปี ค.ศ. 1992 ในรายการมีการล้อเลียนภาพยนตร์โดยใช้ฟุตเทจหนังจากทางค่ายหนังและตัวแสดงที่เป็นคนดัง นักแสดง นักร้อง หรือพิธีกร
ผู้เข้าชิงรางวัลจะพิจารณาโดย Tenth Planet Productions ส่วนในภาคการผลิตโดย Joel Gallen ผู้มีส่วนคิดงานเอ็มทีวีมูวีอะวอดส์ สำหรับผู้ชนะรางวัลจะตัดสินโดยคนทั่วไปผ่านวิธีการโหวดทางเว็บไซต์
ในปี 2008 จัดที่ Gibson Amphitheatre ในยูนิเวอร์แซล ซิตี้ แคลิฟอร์เนีย วันที่ 1 มิถุนายน ค.ศ. 2008 โดยจะมี มาร์ค เบิร์นเน็ท (Mark Burnett) โปรดิวเซอร์เจ้าของผลงานทีวีโชว์ Survivor, The Apprentice, Rock Star, The Contender และ My Dad is Better Than Your Dad มารับตำแหน่งโปรดิวเซอร์สำหรับงานนี้เป็นปีที่สองของเขา
เทคโนโลยีชีวภาพสมัยใหม่
เทคโนโลยีชีวภาพสมัยใหม่ คือ การใช้กระบวนการทางพันธุศาสตร์เป็นเครื่องมือในการปรับปรุงลักษณะที่ต้องการ ที่มีประโยชน์ของพืช สัตว์และจุลินทรีย์ เพื่อการผลิตอาหาร หรือยาโดยวิธีการเพิ่มเข้าไป หรือการเอาออกมาของหน่วยพันธุกรรมที่เลือกแล้ว เพื่อให้เกิดลักษณะตามต้องการ เป็นการเลือกหน่วยพันธุกรรมที่เฉพาะเจาะจง มีความแม่นยำกว่าวิธีปรับปรุงพันธุ์ และเป็นการเพิ่มทางเลือกแก่เกษตรกรที่จะพัฒนาการผลิตพืช หรือสัตว์ และผลิตภัณฑ์จากสิ่งมีชีวิตทุกชนิด
เทคโนโลยีชีวภาพสมัยใหม่เช่นการโคลนนิ่ง ซึ่งการโคลนนิ่งสิ่งมีชีวิตครั้งแรกคือการโคลนนิ่งแกะดอลลี่ โดยจะนำเซลล์ไข่ของแกะดอลลี่ตัวหนึ่งมาแล้วนำนิวเคลียสออก จากนั้นก็นำนิวเคลียสจากตัวต้นแบบมาใส่แทน เมื่อได้แล้วก็นำไปถ่ายฝากในครรภ์ของแกะตัวเมียอีกตัวหนึ่ง เมื่อได้ลูกแกะดอลลี่ออกมาแล้วจะมีลักษณะเหมือนตัวต้นแบบทุกประการ
การโคลนนิ่งนี้เป็นการสืบพันธุ์โดยไม่อาศัยเพศและไม่มีการปฏิสนธิระหว่างเซลล์ไข่และอสุจิ การใช้ประโยชน์จากเทคโนโลยีทางชีวภาพ -ด้านการแพทย์ -ด้านเกษตรกรรม -ด้านอุตสาหกรรม
ด่านสิงขร
ด่านสิงขร หรือ จุดผ่อนปรนพิเศษด่านสิงขร เป็นด่านบริเวณชายแดนไทยที่ติดกับประเทศพม่า ในพื้นที่ตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ ประเภทจุดผ่อนปรนพิเศษ เป็นจุดที่แคบที่สุดของประเทศไทย โดยวัดจากฝั่งทะเลอ่าวไทย เป็นตลาดการค้าชายแดนที่เป็นเพียงจุดผ่อนปรนการค้าแต่ยังไม่ได้เปิดเป็นด่านหรือจุดผ่านแดนถาวร
ประวัติ
ด่านสิงขรมีชื่อเรียกอีกอย่างหนึ่งว่า ช่องสันพราน หรือ ช่องสันพร้าว โดยมีลักษณะเป็นช่องเขาในเทือกเขาตะนาวศรีตอนใต้ ติดชายแดนไทย-พม่า
ในอดีต เส้นทางด่านสิงขรเป็นเส้นทางข้ามคาบสมุทร เป็นที่นิยมของนักเดินทางค้าขายทางทะเล เนื่องจากย่นระยะทางจากฝั่งหนึ่งมายังอีกฝั่งหนึ่ง และอาจมีอุปสรรคในการเดินทางทางทะเลทั้งจากสภาพอากาศหรือโจรสลัด เป็นเส้นทางระหว่างทะเลอ่าวไทยที่จังหวัดประจวบคีรีขันธ์ ไปเมืองตะนาวศรี ไปยังเมืองมะริดบนฝั่งทะเลอันดามันที่ปากแม่น้ำตะนาวศรี เป็นเส้นทางคมนาคมที่มีความสำคัญในทางการค้าระหว่างประเทศตะวันตกและประเทศตะวันออก โดยเฉพาะจีนและอินเดียมายาวนานนับพันปี โดยเฉพาะเมืองตะนาวศรีซึ่งเป็นเมืองท่าค้าขายที่สำคัญติดต่อกับประเทศในยุโรป ซึ่งทำความเจริญรุ่งเรืองให้แก่กรุงศรีอยุธยา ในรัชสมัยสมเด็จพระนารายณ์มหาราช
จนเมื่อ พ.ศ. 2302 พระเจ้าอลองพญาได้ยกทัพลงมาทางใต้เข้ายึดเมืองทวาย เมืองมะริด และเมืองตะนาวศรี และได้ใช้เส้นทางข้ามคาบสมุทรเดินทัพผ่านช่องสิงขรมายังฝั่งทะเลอ่าวไทยที่บริเวณอ่าวหว้าขาว (ห่างจากอ่าวประจวบคีรีขันธ์ไปทางเหนือประมาณ 10 กิโลเมตร) แต่ได้ถูกทหารกองกำลังอาทมาต โดยการนำของขุนรองปลัดชู (ชาววิเศษชัยชาญ) จำนวน 400 คน เข้าซุ่มโจมตีสร้างความเสียหายแก่กองทัพพม่าหลายครั้งหลายครา จนเป็นเหตุการณ์ที่ได้รับการบันทึกไว้
จนกระทั่งในช่วงสงครามโลกครั้งที่ 2 ด่านสิงขรเป็นหนึ่งในเส้นทางยุทธศาสตร์ที่กองทัพญี่ปุ่นสร้างขึ้นเพื่อลำเลียงกำลังพลพร้อมเสบียงอาหาร เชื่อมต่อไปยังฝั่งเมืองมะริดในประเทศพม่า
เพลงตัวอักษรของภาษาอังกฤษ
เพลงตัวอักษรของภาษาอังกฤษ หรือ เพลง A-B-C เป็นเพลงที่นิยมใช้เป็นเครื่องมือช่วยสอนในการสอนเด็ก ในการท่องจำตัวอักษรละติน หรือตัวอักษรในภาษาอังกฤษ เพลงนี้จดลิขสิทธิ์โดย ซี. แบรดลี (C. Bradlee) จากเมืองบอสตัน สหรัฐอเมริกา ในวันที่ 4 กุมภาพันธ์ ค.ศ. 1834 โดยใช้ชื่อว่า "เดอะสคูลมาสเตอร์" (The Schoolmaster)
เนื้อเพลง
(แต่ละจังหวัด แทน 4 บีต และ เครื่องหมาย, แทนการหยุดเสียงสั้น)
สองวรรคสุดท้าย มีเนื้อเพลงหลายแบบซึ่งอาจจะเป็น หรือ
วลาดีมีร์ เชอร์บิซสกี
วลาดีมีร์ วาซิลีเยวิช เชอร์บิซสกี (Володи́мир Васи́льович Щерби́цький; Влади́мир Васи́льевич Щерби́цкий; 17 กุมภาพันธ์ ค.ศ. 1918, Verkhnodniprovsk — 16 กุมภาพันธ์ ค.ศ. 1990) เป็นนักการเมืองชาวยูเครนและอดีตเลขาธิการกลางพรรคคอมมิวนิสต์ยูเครนซึ่งเป็นตำแหน่งประมุขแห่งรัฐที่ปกครองยูเครนโดยพฤตินัยในปี ค.ศ. 1972 ถึงปี ค.ศ. 1989
ในช่วงภัยพิบัติเชียร์โนบีลเชอร์บิซสกีเพิกเฉยการแจ้งเตือนจากมอสโกว่าให้งดการฉลองวันแรงงานสากล 1 พฤษภาคม ในเคียฟ แต่ว่าเชอร์บิซสกีให้จัดงานเฉลิมฉลองตามปกติแต่ว่าลดเวลาจาก 3–5 ชั่วโมง เหลือมาเป็น ไม่ถึง 2 ชม ของงานเฉลิมฉลองตามปกติเชอร์บิซสกีเสียชีวิตด้วยโรคปอดบวมในวันที่ 16 กุมภาพันธ์ ค.ศ. 1990 แต่มีบางคนบอกว่าคล้ายการฆ่าตัวตาย 19181990
ริธึมโซน
ริทึม โซน (ญี่ปุ่น: リズムゾーン, อังกฤษ Rhythm Zone, RZN) เป็นค่ายเพลงในเครือของเอเว็กซ์แทร็กซ์ ซึ่งเป็นค่ายเพลงในแนวเพลงทันสมัย ที่จำหน่ายเพลงญี่ปุ่นร่วมสมัย
ซอม 100: 100 สิ่งที่อยากทำก่อนจะกลายเป็นซอมบี้
ซอม 100: 100 สิ่งที่อยากทำก่อนจะกลายเป็นซอมบี้ เป็นซีรีส์มังงะญี่ปุ่น แต่งเรื่องโดยฮาโระ อาโซะ และวาดภาพโดยโคตาโระ ทากาตะ ตีพิมพ์ในนิตยสารซันเดย์จีน-เอ็กซ์รายเดือน นิตยสารมังงะแนวเซเน็งของสำนักพิมพ์โชงากูกังตั้งแต่เดือนตุลาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 12 เมื่อเดือนพฤศจิกายน พ.ศ. 2565 ซีรีส์มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะดัดแปลงผลิตโดยสตูดิโอบักฟิมส์ ออกอากาศตั้งแต่เดือนกรกฎาคม พ.ศ. 2566 ภาพยนตร์คนแสดงดัดแปลงฉายทางเน็ตฟลิกซ์ในเดือนสิงหาคม พ.ศ. 2566
เนื้อเรื่อง
เท็นโด อากิระ พนักงานบริษัทอายุ 24 ปี พบว่าตัวเองวนเวียนอยู่ในชีวิตที่ซ้ำซากและไร้ความหมาย ขาดแรงใจเนื่องจากเบื่อหน่ายกับหน้าที่การงาน แต่เมื่อวันหนึ่งเกิดเหตุซอมบี้บุกกรุงโตเกียวกะทันหัน ทุกสิ่งทุกอย่างกลับตาลปัตร แต่แทนที่อากิระจะตกอยู่ในความกลัว กลับมองว่านี่เป็นโอกาสที่จะได้ใช้ชีวิตอย่างเต็มที่แทนที่จะวนเวียนอยู่กับความซ้ำซากจำเจ จึงตัดสินใจสร้าง "รายการสิ่งที่อยากทำ" ของทุกอย่างที่อยากจะทำก่อนจะตาย
มิสแกรนด์ไทยแลนด์ 2020
มิสแกรนด์ไทยแลนด์ 2020 (Miss Grand Thailand 2020) เป็นการประกวดมิสแกรนด์ไทยแลนด์ครั้งที่ 8 ซึ่งมีการทำกิจกรรมการเก็บตัวการประกวด ณ จังหวัดเชียงราย ระหว่างวันที่ 5 - 14 กันยายน พ.ศ. 2563 และการประกวดรอบสุดท้ายถูกจัดขึ้นในวันที่ 19 กันยายน พ.ศ. 2563 ณ ศูนย์นิทรรศการและการประชุมไบเทค กรุงเทพมหานคร
อารยะ ศุภฤกษ์ ผู้ดำรงตำแหน่งมิสแกรนด์ไทยแลนด์ 2019 จากจังหวัดนครพนม ได้มอบมงกุฎและสายสะพายให้แก่ พัชรพร จันทรประดิษฐ์ จากจังหวัดระนอง ได้รับตำแหน่งมิสแกรนด์ไทยแลนด์ 2020 และเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2020 ณ กรุงเทพมหานคร ประเทศไทย
ลำดับ
{|
การประกวดชุดประจำชาติ
การประกวดชุดประจำชาติยอดเยี่ยม ถูกจัดขึ้นในวันที่ 16 กันยายน พ.ศ. 2563 ณ ศูนย์นิทรรศการและการประชุมไบเทค กรุงเทพมหานคร
ซึ่งในการตัดสิน 20 ชุดสุดท้าย จะมีการคัดเลือกจากคณะกรรมการ 10 ชุด รวมกับการคัดเลือกจากการโหวตผ่านเพจมิสแกรนด์ไทยแลนด์ อีก 10 ชุด โดยจะประกาศผลผู้ชนะและรองชนะเลิศในรอบตัดสิน โดยชุดประจำชาติยอดเยี่ยมและรองชนะเลิศที่ได้รับการคัดเลือก จะถูกนำไปให้ตัวแทนในการสวมใส่เพื่อเข้าร่วมในการประกวดระดับนานาชาติต่อไป
การเดินแบบชุดผ้าไทยประยุกต์
20 จังหวัดที่ได้รับการคัดเลือกได้แก่
การประกวดมิสแกรนด์ไรส์ซิ่งสตาร์
การประกวดมิสแกรนด์ไรส์ซิ่งสตาร์ 2020 ถูกจัดขึ้น ณ โรงแรมโนโวเทล สุวรรณภูมิ แอร์พอร์ต เมื่อวันที่ 4 กันยายน พ.ศ. 2563 โดยทำการคัดเลือกผู้ผ่านเข้ารอบด้วยเกณฑ์ทางบุคลิกภาพต่างๆผ่านการแนะนำตัวในรอบแรก จากนั้นคัดเลือกด้วยการแสดงบทบาทสมมติและตอบคำถามจากคณะกรรมการในรอบ 2 และรอบ 3 โดยคัดเลือกผู้ผ่านเข้ารอบในแต่ละรอบจำนวน 25, 10 และ 3 คน ตามลำดับ ผู้ชนะการประกวดมิสแกรนด์ไรส์ซิ่งสตาร์ 2020 จะถูกประกาศชื่อระหว่างการประกวดรอบสุดท้ายของมิสแกรนด์ไทยแลนด์ 2020 ในวันที่ 19 กันยายน พ.ศ. 2563 และจะได้เซ็นต์สัญญาเป็นนักแสดงสังกัดช่องวัน 31
การแข่งขันนักขายมืออาชีพ
สัญลักษณ์สี* ชนะเลิศ — นักขายมืออาชีพ ผ่าน DorAris
ล้านนาแฟชั่นโชว์
การเดินแบบนำเสนอชุดพื้นเมืองล้านนาประยุกต์ หรือล้านนาแฟชั่นโชว์ ของผู้เข้าประกวดมิสแกรนด์ไทยแลนด์ทั้ง 77 จังหวัด ถูกจัดขึ้นในวันที่ 7 กันยายน พ.ศ. 2563 ณ ห้องประชุมยูโทเปีย โรงแรม เลอ เมอริเดี่ยน เชียงราย รีสอร์ท ซึ่งชุดพื้นเมืองล้านนาประยุกต์ทั้งหมดถูกออกแบบและตัดเย็บโดยดีไซเนอร์ท้องถิ่นในแต่ละจังหวัด โดยการปรับประยุกต์ชุดพื้นเมืองของชาติพันธุ์ต่างๆในจังหวัดเชียงรายให้มีความร่วมสมัยมากขึ้น ทั้งนี้ ผู้ชนะการประกวดชุดล้านนาประยุกต์ในครั้งนี้ได้รับรางวัลเป็นเงินสดมูลค่า 10,000 บาท
การประกวดขวัญใจเชียงราย
การประกวดขวัญใจเชียงรายจะถูกจัดขึ้นในวันที่ 8 กันยายน พ.ศ. 2563 ณ ห้องประชุมยูโทเปีย โรงแรมเลอ เมริเดียน เชียงราย รีสอร์ต (Le Méridien Chiang Rai Resort) ผู้ชนะการประกวดขวัญใจเชียงรายจะได้รับมงกุฏประจำตำแหน่ง (มงกุฏแห่งศิลปิน) 500,000 บาท และรางวัลเงินสด 50,000 บาท รองชนะเลิศอันดับที่ 1 และรองชนะเลิศอันดับที่ 2 จะได้รับรางวัลเงินสด 30,000 และ 10,000 บาท ตามลำดับ
การประกวดชุดว่ายน้ำยอดเยี่ยม
การประกวดรอบชุดว่ายน้ำยอดเยี่ยม ถูกจัดขึ้นในวันที่ 9 กันยายน พ.ศ. 2563 ณ เลอ เมอริเดียน เชียงราย รีสอร์ท ซึ่งในการตัดสิน 20 คนสุดท้าย และ 11 คนสุดท้าย ตัดสินจากการโหวตผ่านเพจมิสแกรนด์ไทยแลนด์ โดยจะประกาศผลผู้ชนะชุดว่ายน้ำยอดเยี่ยมในรอบตัดสิน
การประกวดเบสท์ดีไซเนอร์
การประกวดเบสท์ดีไซเนอร์ จะตัดสินจากชุดราตรีที่ใช้ในรอบพรีลิมมินารี ที่จัดขึ้นในวันที่ 17 กันยายน พ.ศ. 2563 ณ ฮอลล์ 100 ศูนย์นิทรรศการและการประชุมไบเทค กรุงเทพมหานคร ซึ่งในการตัดสิน 20 ชุดสุดท้าย จะมีการคัดเลือกจากการโหวตผ่านเพจมิสแกรนด์ไทยแลนด์ โดยจะประกาศผลผู้ชนะเบสท์ดีไซเนอร์และรองชนะเลิศในรอบตัดสิน
การประกวดชุดประจำชาติยอดเยี่ยม
การประกวดรอบชุดประจำชาติยอดเยี่ยมจะถูกจัดขึ้นในวันที่ 16 กันยายน พ.ศ. 2563 ณ ฮอลล์ 100 ศูนย์นิทรรศการและการประชุมไบเทค กรุงเทพมหานคร ซึ่งในการตัดสิน 20 ชุดสุดท้าย จะมีการคัดเลือกจากคณะกรรมการ 10 ชุด รวมกับการคัดเลือกจากการโหวตผ่านเพจมิสแกรนด์ไทยแลนด์อีก 10 ชุด โดยจะประกาศผลผู้ชนะและรองชนะเลิศในรอบตัดสิน โดยชุดประจำชาติยอดเยี่ยมและรองชนะเลิศที่ได้รับการคัดเลือก จะถูกนำไปให้ตัวแทนในการสวมใส่เพื่อเข้าร่วมในการประกวดระดับนานาชาติต่อไป
ผู้อำนวยการจังหวัดยอดเยี่ยม
ผู้อำนวยการจังหวัดยอดเยี่ยม มีการประกาศผลในรอบตัดสิน วันที่ 19 กันยายน พ.ศ. 2563 โดยตัดสินจากการจัดประกวดออกมาได้ยอดเยี่ยมที่สุด เช่น การประชาสัมพันธ์การประกวด รูปแบบโปรดักชั่นเวทีการประกวด การมีภารกิจในจังหวัดให้กับสาวงามผู้เข้าประกวด เป็นต้น
ผู้เข้าประกวด
ผู้เข้าประกวด 77 คน ได้รับการยืนยันแล้ว โดยแบ่งตามกลุ่มจังหวัด 4 กลุ่ม ได้แก่:
พรไพร เพชรดำเนิน
พรไพร เพชรดำเนิน (28 กุมภาพันธ์ 2491 - 6 เมษายน 2558) เป็นนักร้องลูกทุ่งที่ร้องเพลงในแนวเสียงของสุรพล สมบัติเจริญ ราชาเพลงลูกทุ่งของเมืองไทย และได้รับการยกย่องว่ามีเสียงที่เหมือนกับเสียงของสุรพล มากที่สุดคนหนึ่ง โดยมีผลงานเพลงที่โด่งดังมากที่สุดของเขาคือ น้ำลงนกร้อง หนึ่งในเพลงประกอบภาพยนตร์เรื่อง "มนต์รักลูกทุ่ง"ของ"ครู รังสี ทัศนพยัคฆ์" เมื่อปี พ.ศ. 2513 ที่ขึ้นต้นว่า "นกกะปูดตาแดงน้ำแห้งก็ตาย"
ประวัติ
พรไพร เพชรดำเนิน มีชื่อจริงว่า วันชัย เจริญชนม์ เกิดเมื่อ 28 กุมภาพันธ์ พ.ศ. 2491 ที่ ตำบลขุนพิทักษ์ อำเภอดำเนินสะดวก จังหวัดราชบุรี บิดาชื่อ ส้มปันนัง มารดาชื่อ นางทองเจือ มีพี่น้องทั้งหมด 6 คน เป็นคนที่ 3 ครอบครัวมีอาชีพทำสวนและค้าขายเล็ก ๆ น้อย ๆ เขาการศึกษาแค่จบชั้นประถมปีที่ 4 จากโรงเรียนวัดหลักหกรัตนาราม อ.ดำเนินสะดวก จ.ราชบุรี เพราะทางบ้านยากจน
พรไพร ชื่นชอบการร้องเพลงมาตั้งแต่เด็ก โดยสมัยนั้นมีนักร้องคนโปรดคือ "เบญจมินทร์" และ "สุรพล สมบัติเจริญ" เพื่อน ๆ เรียกเขาว่า "สุรพลน้อย" เพราะมีเสียงเหมือน สุรพล เขาชอบเข้าประกวดการร้องเพลงลูกทุ่ง และร่วมเดินสายไปกับคณะรำวงต่าง ๆ โดยทำหน้าที่เป็นนักร้องเชียร์รำวง
วงการเพลง
เมื่อปี พ.ศ. 2510 ขณะอายุได้ 19 ปี เขาเริ่มทำงานที่สถานีวิทยุยานเกราะ จากการแนะนำของครูชวนชัย ฉิมพะวงศ์ และต่อมาก็ได้เข้าประกวดร้องเพลงในรายการที่จัดโดยครู" จำรัส วิภาตะวัธ " โดยมีคู่แข่งมากเป็นพัน แต่เขาก็ชนะเลิศด้วยเพลง "แฟนจ๋า" ของสุรพล โดยมีครูชวนชัยเป็นคนตัดสินด้วย และนอกจากจะได้รับสร้อยคอทองคำหนัก 1 บาทแล้ว ครูจำรัส ยังรับเข้าเป็นนักร้อง โดยให้อยู่กับวงดนตรี "เตือนใจ บุญพระรักษา" เขาจึงนับถือเป็นครูชวนชัยเป็นครูคนแรก และเป็นพ่อคนที่ 2
ปี พ.ศ. 2513 เขาออกมาอยู่กับวง "ศรีไพร ใจพระ" หรือ เก่งกาจ จงใจพระในปัจจุบัน และได้ร้องเพลงเช่น "แฟชั่นหน้าหนาว", " คืนพี่คอย" และ "นุ่งสั้น"